
Nr.____/27.04.2026
REFERAT DE APROBARE AL PRIMARULUI
privind aprobarea politicii tarifare la nivelul Asociației de Dezvoltare Intercomunitară Transport Județean „TRANSTIMIȘ”
Domnule Președinte de ședință,
Stimați consilieri locali,

Prezentul referat de aprobare are la bază prevederile art. 6 alin. (3), art. 30 alin. (1) lit. c) și alin. (2) și art. 32 din Legea nr. 24/2000 privind normele de tehnică legislativă pentru elaborarea actelor normative, republicată (r2), cu modificările și completările ulterioare, reprezentând instrumentul de prezentare și motivare a Proiectului de hotărâre privind aprobarea politicii tarifare la nivelul Asociației de Dezvoltare Intercomunitară Transport Județean „TRANSTIMIȘ”
Motivul elaborării acestui proiect de hotărâre îl constituie necesitatea asigurării transportului public local la nivelul U.A.T. Liebling, luând în considerare Regulamentul (CE) nr. 1.370/2007 al Parlamentului European şi al Consiliului privind serviciile publice de transport feroviar şi rutier de călători şi de abrogare a Regulamentelor (CEE) nr. 1.191/69 şi nr. 1.107/70 ale Consiliului, prevederile art. 173 alin (1) lit. d) și e), al. (5) și al. (7)  din O.U.G. nr. 57/2019 privind Codul administrativ, cu modificările și completările ulterioare, prevederile art. 35 din Legea nr. 273/2006 privind finanţele publice locale, cu modificările și completările ulterioare, prevederile art. 7 – 9 din Legea nr. 51/2006 a serviciilor comunitare de utilităţi publice, republicată, cu modificările și completările ulterioare și prevederile art. 2 – 4, art. 16 – 17 și art. 21 din Legea nr. 92/2007 a serviciilor publice de transport persoane în unităţile administrativ-teritoriale, cu modificările și completările ulterioare.
Asociația de Dezvoltare Intercomunitară Transport Județean TRANSTIMIȘ implică o strategie de  dezvoltare a unei asociații de dezvoltare intercomunitară privind sistemul de transport multimodal, multioperator și multipolar public județean de persoane prin curse regulate în aria de competență teritorială a asociației, asigurând un serviciu de mobilitate atractiv pentru utilizatori și modul de a moderniza și dezvolta sistemul de transport public prin care să fie atribuite contractele de servicii publice operatorilor  de transport / transportatorilor autorizați, care dispun de experiența necesară în vederea continuării și dezvoltării activității în condiții de eficiență managerială și financiară, de competitivitate pe piață în prestarea acestor servicii, de capacitatea tehnică și profesională necesară. 
        
În urma analizei cadrului juridic și instituțional, aderarea Comunei LIEBLING la Asociația de Dezvoltare Intercomunitară Transport Județean TRANSTIMIȘ s-a realizat prin Hotărârea Consiliului Local Liebling nr.31/16.04.2026 în scopul înființării, organizării, reglementării, exploatării, monitorizării și gestionării în comun a serviciului de transport public județean local, pe raza de competență a unităților administrativ-teritoriale membre, precum și realizarea în comun a unor proiecte de investiții publice de interes zonal sau regional destinate înființării, modernizării și / sau dezvoltării, după caz, a sistemelor de utilități publice aferente serviciului de transport, pe baza strategiei de dezvoltare a serviciului. Interesul comun ce stă la baza constituirii sau participării la dezvoltarea unei asociații de dezvoltare intercomunitară este interesul general al locuitorilor de pe raza unităților administrativ-teritoriale membre pentru îmbunătățirea calității serviciului de transport, în condițiile unor tarife și / sau taxe care să respecte limitele de suportabilitate ale populației și principiul „poluatorul plătește”, atingerea și respectarea standardelor europene privind protecția mediului, precum și creșterea capacității de atragere a fondurilor pentru finanțarea investițiilor necesare în infrastructura tehnico-edilitară aferentă serviciului de transport. 

         
Comuna LIEBLING în cadrul Asociației de Dezvoltare Intercomunitară Transport Județean TRANSTIMIȘ va sprijini implementarea sistemului de transport compensat care reprezintă acele compensații de serviciu public, definite la art. 2 litera g) din Regulamentul (CE) nr. 1370/2007 drept orice beneficii, în special financiare, acordate direct sau indirect de către o autoritate competentă din fonduri publice în perioada de punere în aplicare a unei obligații de serviciu public sau în legătură cu perioada respectivă. 
Legea nr. 92 din 10 aprilie 2007 privind serviciile publice de transport persoane în unitățile administrativ-teritoriale, cu modificările și completările ulterioare, la art. 1 alin. (1) se stabilește cadrul juridic și instituțional unitar, obiectivele, competențele, atribuțiile și instrumentele specifice necesare înființării, organizării, autorizării, gestionării, finanțării, exploatării, monitorizării și controlului funcționării serviciilor publice de transport în asociații de dezvoltare intercomunitară.
         
În consecință, participarea Comunei LIEBLING în cadrul Asociației de Dezvoltare Intercomunitară Transport Județean TRANSTIMIȘ la strategia de dezvoltare privind sistemul de transport multimodal, multioperator și multipolar public județean de persoane prin curse regulate în aria de competență teritorială a asociației este binevenită și oportună ținând cont de analiza de ansamblu a situației existente a rețelei de transport la nivelul U.A.T. Județul Timiș. 


Dat fiind faptul că reprezint Comuna Liebling, în calitatea acesteia de persoană juridică de drept public și, respectiv, de instituție publică locală, vă propun aprobarea proiectului hotărârii, anexat la prezentul referat de aprobare.

Față de cele menționate mai sus, ținând seama de importanța sa, vă rog să analizați și să hotărâți asupra Proiectului de hotărâre privind aprobarea politicii tarifare la nivelul Asociației de Dezvoltare Intercomunitară Transport Județean „TRANSTIMIȘ”.
Primar,

Ioan Gheorghe MUNTEANU


